Ad naf amselɣu-ya yefka azal i tmeslayt-is, igumma ad yeqbel lhedra-nniḍen. Imi nɛawwed nesteqsat amek i as-id-tussa deg usesru yenna-yaɣ-d belli lukan d wayeḍ ad ak-yini wali amek i as-ibeddel ɣas ad iruḥ ad yeqqim, ad nefhem am wakken ur tesɛi ara lmeɛna s tmeslayt n Bgayet (ayen yeɛnan asusru n yimesli ‘ṭ’ [ᵵ]). Ma d amselɣu MT3 ad at-id-naf temxalaf tmuɣli-yines d tin n umselɣu MT1, akken i d-yenna P. Bourdieu : « …Les locuteurs rejettent leur façon de parler pour dissimuler leur identité sociale, se voient ridicuisés par le groupe qui détient la forme légitime »19, tamuɣli-yines d rray-yines llan-d d amagnu, amzun ur yewwi ur yerri, imi i d-yenna lmeɛna d yiwen ɣef imesli ‘ḍ’ [ᵭ] neɣ imesli ‘ṭ’ [ᵵ] ɣur-s kifkif, yenna-d daɣen belli yeḥsa amek hedren di temnaḍt-nni akken i ttmeslayen, mačči d ugur ayagi d amzaray kan i yellan ger ‘ḍ’ [ᵭ] d ‘ṭ’ [ᵵ].